钦定古今图书集成/明伦汇编/闺媛典/第032卷 > 程氏女
## 钦定古今图书集成/明伦汇编/闺媛典/第032卷 > 程氏女

按《饶州府志》：“程氏女，忠庄公五世孙。乾元中，为盗所
掠，杀其父兄。时安史乱，中原多梗，民相挺以起，吏莫
能禁。女以计得脱，愬之州，刺史颜真卿捕首恶，磔之
市。女且悲且喜，探心以祭父兄而自啖之。凶党不悟，
又掠女为妻。越五年，有一男一女矣。女既熟其人，益
详其事，外待之谨，内恨之深。五月五日，女盛具酒殽”，
《俦类》坌集，女觇其醉卧，皆手刃之，无一脱者，并自杀
其男女。县以闻之，州刺史裴士淹释不罪，刻颂州门，
表其孝。